Race (filem)
Race inggih punika filem sandhiwara lelakon olahragawan saking Amérikah Sarékat ingkang dipundamel ing taun 2016 ingkang nyariyosaken babagan atlèt saking Afrika, Jesse Owens. Owen kasil mecahaken rekor sekawan medali emas salebetipun Olimpiade Mangsa Katiga taun 1936 ing Berlin, Jerman. Filem punika dipunsutradarani Stephen Hopkins, dhedhasar skénario anggitanipun Joe Shrapnel lan Anna Waterhouse. Para juru paraga ingkang kadhapuk maragani filem punika antawisipun Stephan James minangka Owens, dipunsengkuyung déning Jason Sudeikis, Jeremy Irons, William Hurt lan Carice van Houten.

Latar wingking 
Pandamelan filem Race kawiwitan ing tanggal 24 Juli 2014, mundhut papan panggènan wonten Montreal, Kanada. Forecast Pictures, Solofilms, lan Trinity Race ingkang ngragadi filem punika. Entertainment One mbabar filem punika kanthi mirunggan kanggé para pamirsa ing Kanada, Focus Features mbabar wonten ing Amérikah Sarékat ing 19 Fèbruari 2016, Eagle Pictures mbabar ing Italia surya 31 Maret 2016, lan SquareOne Entertainment mbabar ing Jerman tanggal 5 Mèi 2016. Filem punika saèstu dipunsengkuyung déning kulawarginipun Owens, inggih punika Jesse Owens Foundation, Jesse Owens Trust lan Luminary Group.

John Boyega sadèrèngipun katetepaken badhé maragani minangka Owens, nanging mboten èstu amargi kadhung sampun kadhapuk maragani filem Star Wars: The Force Awakens. Lajeng dipun-gantos déning Stephan James. Filem Race kasil ngempalaken arta dumugi $19.1 yuta saking Amérika Lèr, lan $5.7 yuta saking nagari sanèsipun, kanthi gunggung arta ngancik $24.8 yuta.

Tanggal 1 Oktober 2014, sajatosipun Focus Features netepaken wanci pambabaran filem ing tanggal 8 April 2016. Nanging ing wulan Agustus 2015 wonten pangéwahan dados tanggal 19 Fèbruari 2016.

Ingkang maragani 

 Stephan James-Jesse Owens
 Jason Sudeikis-Larry Snyder
 Jeremy Irons-Avery Brundage
 Carice van Houten-Leni Riefenstahl
 William Hurt-Jeremiah Mahoney
 Shanice Banton-Ruth Solomon-Owens
 Amanda Crew-Peggy
 Jeremy Ferdman-Marty Glickman
 Barnaby Metschurat-Joseph Goebbels
 Chantel Riley-Quincella
 David Kross-Carl "Luz" Long
 Glynn Turman-Harry Davis
 Jonathan Aris-Arthur Lill
 Shamier Anderson-Eulace Peacock
 Tony Curran-Lawson Robertson
 Nicholas Woodeson-Fred Rubien
 Giacomo Gianniotti-Sam Stoller
 Eli Goree-Dave Albritton
 Anthony Sherwood-Rev. Ernest Hall
 Jon McLaren-Trent
 Tim McInnerny-General Charles
 Vlasta Vrána-St. John
 Adrian Zwicker-Adolf Hitler
 Jonathan Higgins-Dean Cromwell

Rujukan

Pranala njawi 
 

Film Amérikah Sarékat
Film berbahasa Inggris
Film drama Amérikah Sarékat
Film Amérikah Sarékat taun 2016
Film biografi
Artikel Wiki Mrebawani II kalamangsa 1